આ અંગે નવગુજરાત સમય દ્વારા ધારાસભ્ય અરવિંદ રૈયાણીનો સંપર્ક સાધતાં તેમણે જણાવ્યું હતું કે કમનસીબે આખી વાતને ખોટી રીતે લેવાઇ છે. માતાજીનું સ્થાપન છે. તે દોઢ ફૂટની ઊંચાઇએ છે. ત્યાં ગ્રીલ છે. જે તસવીર વાઇરલ થઇ છે તેમાં હું ઊભો છું તેની પાછળ ગ્રીલ અને ઊંચાઇ ઉપર સ્થાપન જોવા મળે છે. માતાજીના દર્શન વેળાએ મેં બુટ કાઢેલા હતા, હું જતો હતો ત્યારે મારા ભાઇ પિયુષે સેલ્ફી લેવાનું કહેતાં હું નીચે ઊભો હતો ત્યાં આ તસવીર લેવાઇ છે. જેને ખોટી રીતે રજૂ કરાઇ છે. મને માતાજીનમા શ્રદ્ધા છે એટલે જ હું દર્શન કરવા ગયો હતો.